**EL asjade komisjoni tegevuse ülevaade**

**RK XIII koosseisu IV istungjärgul (1.07.2016 – 31.12.2016)**

**EL asjade komisjoni koosseis**

**Esimees**: Toomas Vitsut (Keskerakonna fraktsioon, esimees alates 9.12.2016)

**Aseesimees**: Jaak Madison (Eesti Konservatiivse Rahvaerakonna fraktsioon)

**Liikmed**:

Monika Haukanõmm (Eesti Vabaerakonna fraktsioon)

Toomas Jürgenstein (Sotsiaaldemokraatliku Erakonna fraktsioon, kuni 24.11.2016)

Johannes Kert (Eesti Reformierakonna fraktsioon)

Maris Lauri (Eesti Reformierakonna fraktsioon, kuni 12.09.2016)

Oudekki Loone (Eesti Keskerakonna fraktsioon)

Marko Mihkelson (Isamaa ja Res Publica Liidu fraktsioon)

Marianne Mikko (Sotsiaaldemokraatliku Erakonna fraktsioon)

Andrei Novikov (Eesti Keskerakonna fraktsioon)

Liisa Oviir (Sotsiaaldemokraatliku Erakonna fraktsioon, alates 24.11.2016)

Juhan Parts (Isamaa ja Res Publica Liidu fraktsioon, kuni 15.12.2016)

Kalle Palling (Eesti Reformierakonna fraktsioon, kuni 9.12.2016 komisjoni esimees)

Keit Pentus-Rosimannus (Eesti Reformierakonna fraktsioon, alates 15.09.2016)

Rein Ratas (Eesti Keskerakonna fraktsioon, kuni 24.11.2016)

Martin Repinski (Eesti Keskerakonna fraktsioon, kuni 22.11.2016)

Taavi Rõivas (Eesti Reformierakonna fraktsioon, alates 24.11.2016)

Andre Sepp (Eesti Reformierakonna fraktsioon, kuni 23.11.2016)

Aivar Sõerd (Eesti Reformierakonna fraktsioon)

Tiit Terik (Eesti Keskerakonna fraktsioon, alates 24.11.2016)

**Istungite arv**

Ajavahemikus 1. juuli kuni 31. detsember 2016. a toimus **30 EL asjade komisjoni istungit,** millest kaks olid ühisistungid. Ühisistungitel väliskomisjoniga kinnitati:

1. Eesti seisukohad 16. septembril 2016 toimuval EL-27 riigipea või valitsusjuhi mitteametlikul kohtumisel (12.09);
2. Eesti seisukohad 20-21. oktoobril 2016. a toimuval Euroopa Ülemkogu istungil (17.10).

**ELi algatused ja subsidiaarsuskontroll**

EL asjade komisjon (ELAK) määrati käsitletaval perioodil **26 ELi algatuse juhtivkomisjoniks**. Nendest 21 olid ELi õigusakti eelnõud (s.h eelnõude paketid), 2 poliitikadokumendid (teatised, aruanded) ja 3 olid Euroopa Komisjoni avalikud konsultatsioonid ELi õigusakti eelnõude algatamiseks.

ELi algatuste puhul **ELAK toetas 88% juhtudest valitsuse poolt ettevalmistatud läbirääkimiste seisukoht**i. Vaid kolmes asjas otsustas ELAK teha valitsuse seisukohtades muudatusi, täpsustusi või lisada omapoolse rõhuasetuse.[[1]](#footnote-1) **96% ELi algatuste osas kujundas ELAK oma seisukoha konsensuslikult**. Eriarvamus või hääletus fikseeriti ühe ELi algatuse otsustuses[[2]](#footnote-2).

Olulisemad nimetatud perioodil ELAKis menetletud ELi algatused olid:

* Elektroonilise side siseturu õigusloome algatuste pakett;
* ELi mitmeaastase finantsraamistiku vaheülevaatus ja Euroopa Strateegiliste Investeeringute Fondi tegevuse pikendamise kava;
* Autoriõiguse reformipakett;
* Euroopa varjupaigasüsteemi teine õigusloome pakett;
* ELi kasvuhoonegaaside heitkoguste vähendamist ja jagatud kohustusi puudutavad õigusakti eelnõud;
* Reisilaevade ohutuse pakett;
* Direktiivi eelnõu kolmandate riikide kodanike kõrgema tasandi kutseoskusi nõudva töö eesmärgil riiki sisenemisel ja seal elamise tingimuste kohta.

ELAK kujundas Riigikogu seisukoha **lähtudes valdkondlike komisjonide arvamustest**, mida oli kokku 35.

|  |  |  |
| --- | --- | --- |
| **Arvamuse andja** | **Arvamuste arv (nr)** | **Arvamuste arv (% kõigist)** |
| Majanduskomisjon | 16 | 46% |
| Keskkonnakomisjon | 5 | 14% |
| Õiguskomisjon | 3 | 11% |
| Rahanduskomisjon | 2 | 5% |
| Põhiseaduskomisjon | 2 | 5% |
| Sotsiaalkomisjon | 2 | 5% |
| Kultuurikomisjon | 2 | 5% |
| Väliskomisjon | 1 | 3% |
| Maaelukomisjon | 1 | 3% |
| Riigikaitsekomisjon | 1 | 3% |
| Kokku | 35 | 100% |

Subsidiaarsuskontrolli osas otsustas ELAK 21. novembri istungil algatada otsuse eelnõu koostamise põhjendatud arvamusega selle kohta, miks nõukogu direktiivi ettepanek äriühingute tulumaksu ühtse maksubaasi kohta ja nõukogu direktiivi ettepanek äriühingu tulumaksu ühtse konsolideeritud maksubaasi kohta ei vasta subsidiaarsuse põhimõttele. Kuid 5. detsembri istungil otsustas komisjon võtta antud küsimuse arutelu päevakorrast maha ilma arutelu avamata.

**Euroopa Ülemkogu ja EL Nõukogu istungid**

**Perioodi jooksul töötas EL asjade komisjon 36 ELi tasandi ministrite kohtumise materjalidega**. Nendest kohtumistest 4puhul oli tegemist kas Euroopa Ülemkogu või valitsusjuhtide tippkohtumisega, kus valitsust esindas ELAKi istungil peaminister. Ülejäänud ministrite kohtumistest 21 juhul oli tegemist EL Nõukogu ametlike ja 11 juhul mitteametlike istungitega. ELAK otsustas 92% juhtudes anda valitsusele ELi töös osalemiseks mandaadi konsensuslikult toetades valitsuse seisukohti. Vaid kolmel korral otsustas ELAK valitsuse seisukohti täiendada või teha omapoolseid rõhuasetusi[[3]](#footnote-3). Kahel korral fikseeriti ELAKi istungil ELi ministrite tasandi kohtumiste kontekstis ELAKi liikmete eriarvamused[[4]](#footnote-4).

Seoses Euroopa Ülemkogu ja EL Nõukogu ametlike ning mitteametlike istungitega olid ELAKisse kutsutud ministrid. **Ministrid osalesid 33 % kordadest, kui nad olid kutsutud**.

**Periood 1.07-22.11.2016**

|  |  |  |  |
| --- | --- | --- | --- |
| **Ministri nimi** | **Kutsutud (korda)** | **Osales (korda)** | **Osalus (%)** |
| Peaminister Taavi Rõivas\* | 3 | 3 | 100 |
| Välisminister Marina Kaljurand\*\* | 2 | 0 | 0 |
| Välisminister Jürgen Ligi (alates 12.09) | 7 | 0 | 0 |
| Majandus- ja taristuminister Kristen Michal | 4 | 0 | 0 |
| Rahandusminister Sven Sester | 4 | 2 | 50 |
| Siseminister Hanno Pevkur | 3 | 1 | 33 |
| Justiitsminister Urmas Reinsalu | 2 | 1 | 50 |
| Keskkonnaminister Marko Pomerants | 5 | 0 | 0 |
| Maaeluminister Urmas Kruuse | 4 | 1 | 25 |
| Tervise- ja tööminister Jevgeni Ossinovski | 3 | 2 | 67 |
| Sotsiaalkaitseminister Margus Tsahkna | 2 | 0 | 0 |
| Haridus- ja teadusminister Jürgen Ligi | 1 | 0 | 0 |
| Haridus- ja teadusminister Maris Lauri (alates 12.09) | 2 | 0 | 0 |
| Kultuuriminister Indrek Saar | 1 | 0 | 0 |
| Kaitseminister Hannes Hanso | 2 | 2 | 100 |
| Ettevõtlusminister Liisa Oviir | 2 | 0 | 0 |
| Riigihalduse minister Arto Aas | 0 | 0 | 0 |
| Kokku | 47 | 12 | 26 |

**Periood 23.11-31.12.2016**

|  |  |  |  |
| --- | --- | --- | --- |
| **Ministri nimi** | **Kutsutud (korda)** | **Osales (korda)** | **Osalus (%)** |
| Peaminister Jüri Ratas | 1 | 1 | 100 |
| Välisminister Sven Mikser\*\* | 2 | 0 | 0 |
| Majandus- ja taristuminister Kadri Simson | 2 | 0 | 0 |
| Rahandusminister Sven Sester | 1 | 1 | 100 |
| Siseminister Andres Anvelt | 1 | 1 | 100 |
| Justiitsminister Urmas Reinsalu | 1 | 1 | 100 |
| Keskkonnaminister Marko Pomerants | 2 | 2 | 100 |
| Maaeluminister Martin Repinski | 1 | 0 | 0 |
| Maaeluminister Tarmo Tamm | 0 | 0 | 0 |
| Tervise- ja tööminister Jevgeni Ossinovski | 1 | 0 | 0 |
| Sotsiaalkaitseminister Kaia Iva | 1 | 1 | 100 |
| Haridus- ja teadusminister Mailis Reps | 1 | 1 | 100 |
| Kultuuriminister Indrek Saar | 0 | 0 | 0 |
| Kaitseminister Margus Tsahkna | 0 | 0 | 0 |
| Ettevõtlus- ja infotehnoloogiaminister Urve Palo | 0 | 0 | 0 |
| Riigihalduse minister Mihhail Korb | 0 | 0 | 0 |
| Kokku | 14 | 8 | 57 |

\* Üks osalemistest ülevaade toimunud Ülemkogust

\*\* Eriesindaja ELi institutsioonide juures Matti Maasikas asendas välisministrit perioodil 1.07.-31.12.2016 seitsmel (7) korral

Riigikogu sügisistungjärgul toimus ka iga-aastane ELi teemaline arutelu Riigikogu täiskogus. 18. oktoobril toimunud arutelu algas peaministri ülevaatega valitsuse ELi tegevusest. ELAKi liikmetest osalesid debatis fraktsioonide poolsete ettekannetega Kalle Palling, Monika Haukanõmm, Andrei Novikov, Jaak Madison ja Marko Mihkelson.

Parlamentaarsed kuulamised, kohtumised ja arutelud:

1. EL asjade komisjoni ja väliskomisjoni kohtumine Eesti välisesinduste juhtidega (24.8.);
2. Parlamentaarne kuulamine EL tulevikust Ühendkuningriigi ELi referendumi valguses (2.9.);
3. Ülevaade Slovakkia EL Nõukogu eesistumise prioriteetidest (5.9);
4. Arutelu Eesti EL Nõukogu eesistumise parlamentaarsest mõõtmest (5.09);
5. Ülevaade Eesti EL Nõukogu eesistumise ettevalmistustest (26.9.);
6. Kohtumine Euroopa Komisjoni asepresident Andrus Ansipiga (10.10.);
7. Europoli parlamentaarse ühiskontrolli töörühma korraldust ja töökorda puudutava küsimustiku üle vaatamine (24.10.);
8. Arutelu Euroopa Kontrollikoja energiatõhususe auditi üle (24.10.);
9. Parlamentaarne kuulamine toidutarneahela paremast toimimisest (4.11.).

**Komisjoni välistegevus**

EL asjade komisjoni visiidid ja esimehe välislähetused:

1. 10-11.07. ELAKi esimees K. Palling osales COSACi esimeeste kohtumisel Bratislavas, Slovakkias (teemad: Slovakkia eesistumine, sotsiaalküsimused);
2. 13-16.7. ELAKi esimees K. Palling osales Batumis, Georgias toimuval konverentsil „Georgia Euroopa tee“;
3. 29.09-2.10. ELAKi esimees K. Palling oli visiidil Ateenasse, kus toimusid kohtumised Kreeka parlamendis ja esinemine TEDxAcademy üritusel kõnega e-valitsemisest;
4. 10-11.10. ELAKi ase-esimees J. Madison osales Chisinau's iga-aastasel Moldova EL-i assotsiatsiooni-teemalisel foorumil;
5. 11.10. ELAKi esimees K. Pallingu osales Berliini toimuval digipoliitika kohtumisel „Readie Policy Summit“il esinemisega paneelis;
6. 12-13.10. ELAKi esimees K. Palling osales Brüsselis ELi tulevikuteemalisel ümarlaual „State of Europe 2016“;
7. 16.-18.10. ELAKi liige A. Sõerd osales Bratislavas Euroopa stabiilsuse, majanduskoordinatsiooni ja valitsetuse konverentsil;
8. 28-29.10. ELAKi esimees K. Palling osales Riias „Riga Conference 2016“ konverentsil;
9. 13-15.11. ELAKi delegatsioon COSACi täiskogul Bratislavas, Slovakkias (teemad: rahvusparlamentide roll, ELi kaubanduspoliitika, energialiit, ränne ja Slovakkia EL Nõukogu eesistumine);
10. 17-18.11. ELAKi esimees K. Palling osales Frankfurtis Euro Finance Tech III ja 26. Frankfurti Euroopa panganduse kongressidel. Euro Finance Tech III esines K. Palling kõnega Eesti kogemusest digitaalsest identiteedist ja autentimisest;
11. 28.11.-2.12. ELAKi esimees K. Palling oli visiidil Prahasse ja Varssavisse kohtudes oma kolleegidega EL asjade komisjonides ja Poola parlamendi Eesti sõprusrühma esindajatega (osaliselt toimus visiit koostöös majanduskomisjoniga, kes oli visiidil Prahas);
12. 12.-13.12. ELAKi liige K. Palling osales Berliinis toimuval seminaril "Current challenges of digitalization".

EL asjade komisjoni ja esimehe väliskülalised:

1. 25.8. ELAKi esimees K. Palling kohtus Euroopa Parlamendi asepresident U. Lunacek'iga;
2. 26.8. ELAKi esimees K. Palling kohtus Gruusia Euroopa ja Euro-Atlandi integratsiooni ministri D. Bakradze'iga;
3. 7.09. ELAKi esimees K. Palling kohtus EL Nõukogu parlamentaarse mõõtme seminari pea-ettekandjatega Taani, Läti ja Hollandi parlamentidest R. Mongin Forrest’i, L. Kalnina ja A. Westerhoff’iga;
4. 8-9.09. võõrustas ELAKi esimees K. Palling Tallinnas oma kolleege kolme Balti ja Poola ELAKitest, kohtumisel osales ka Euroopa Komisjoni kaubandusvolinik C. Malmström;
5. 22.09. ELAKi esimees K. Palling kohtus Hispaania Välisministeeriumi ELi osakonna ametnikega eesotsas J. Martín’I ja P. de Nanclares’iga;
6. 5.10. ELAKi esimehe K. Pallingu kohtumine Tšehhi ELi asjade direktori L. Šestákovága;
7. 6.10. ELAKi esimees K. Palling kohtus Rootsi töö ja integratsiooni ministeeriumi kantsleri I. Wennemo'ga;
8. 24.10. ELAKi esimehe K. Pallingu kohtumine Poola Senati marssali S. Karczewski’ga ;
9. 26.10. ELAKi esimees K. Palling kohtus Euroopa Komisjoni sisejulgeoleku küsimuste eest vastutava volinikuJ. King'iga;
10. 1.11. ELAKi esimees K. Palling kohtus Bulgaaria asepeaminister M. Kunevaga;
11. 3.11. ELAKi esimees K. Palling kohtus Euroopa Komisjoni president J.-C. Junckeri kabineti sotsiaalnõuniku A. Larsson'iga;
12. 7.11. ELAKi esimees K. Palling kohtus Šoti rahvusvahelise arengu ja Euroopa ministri A. Allan'iga;
13. 9.11. ELAKi esimehe K. Pallingul kohtumine Gruusia asevälisministri Gigi Gigiadze'ga;
14. 25.11. ELAKi esimees K. Palling kohtus Moldova ase-välis ja Euroopa asjade ministri Daniela Morari’ga;
15. 2.12. ELAKi ase-esimees Jaak Madisoni kohtus Euroopa Parlamendi peasekretäri Klaus Wellega.

Lisaks kohtus ELAKi esimees Ühendkuningriigi, Prantsusmaa, Saksamaa, Läti, Leedu, Rootsi, Gruusia, Moldova ja Türgi suursaadikutega Eestis. ELAKi esimees osales ka SA Eesti Välispoliitika Instituudi Nõukogu töös. Väliskomisjonile edastati välisteenistuse seaduse muutmise seaduse eelnõu kohta ELAKi arvamust sisaldav kiri.

Koostasid: ELAKi ametnikud P. Valler, K. Kapper, 12.1.2017

1. Mitmeaastase finantsraamistiku vaheülevaatus ja EFSI tegevuse pikendamine (valitsuse seisukohtade täpsustamine), ELi varjupaigasüsteemi pakett (valitsuse seisukohtade muutmine), postipakkide määruse eelnõu (valitsuse seisukohtade muutmine). [↑](#footnote-ref-1)
2. Mitmeaastase finantsraamistiku vaheülevaatus ja EFSI tegevuse pikendamine (A. Sõerd, J. Madison jäid eriarvamusele). [↑](#footnote-ref-2)
3. 12-13.12. põllumajanduse- ja kalanduse nõukogu (täiendati valitsuse seisukohti toidutarneahela punktis), 6.12. ECOFIN (muudeti valitsuse seisukohti euroala liikmesriikide eelarvekavade kohta), 30.9. keskkonnanõukogu (tähelepanu all Pariisi kliimakonverents) [↑](#footnote-ref-3)
4. 6.12. ECOFIN (A. Sõerd jäi eriarvamusele), 30.9. keskkonnanõukogu (J. Madison jäi eriarvamusele). [↑](#footnote-ref-4)